Քեյթ Փիրսոն

Քեթրին Էլիզաբեթ Փիրսոն (, ), ամերիկացի երգչուհի, քնարերգու բանաստեղծուհի, B-52 երաժշտախմբի հիմնադիր անդամներից ու երգչուհիներից մեկը։ Երգելուց զատ՝ բազմաթիվ երաժշտական գործիքներ է նվագում, այդ թվում՝ կիթառ, բաս կիթառ, ստեղնաշարային գործիքներ։ B-52 երաժշտախմբում իր ելույթների ժամանակ ընկերակցել է Սինդի Վիլսոնին, Ֆրեդ Շնայդերին, Ռիկի Վիլսոնին, Քիթ Սթրիքլենդին։

2015 թվականի փետրվարին Փիրսոնը թողարկել է իր առաջին երաժշտական ալբոմը՝ «Կիթառներ և միկրոֆոններ» (Guitars and Microphones) վերնագրով, որտեղ ընդգրկված ստեղծագործությունների մի մասի հեղինակը կամ համահեղինակը Սիա Ֆուրլերն է։ Որոշ ժամանակ անց թողարկել է «Ավելի լավ է՝ չխայթել մեղվին» (Better Not Sting the Bee), իսկ 2016 թվականի ապրիլի 15-ին՝ «Վեներա» («Venus») սինգլը։

Կենսագրություն 
Փիրսոնը ծնվել է ամերիկյան Նյու Ջերսի նահանգի Վիհոքեն բնակավայրում, մանկությունն ու պատանեկությունն անցկացրել այդ նույն նահանգի Ռութերֆորդ քաղաքում։

1981-ից մինչև 1996 թվականը մտերմիկ հարաբերությունների մեջ է եղել ամերիկացի նկարիչ Թիմ Ռոլինսի հետ։

Փիրսոնը կալիֆոռնիական Լանդերսում գտնվող «Քեյթի ծույլ անապատ»-ի (Kate's Lazy Desert in Landers, California) և Նյու Յորք նահանգի Մաունթ Թրեմփերում գտնվող «Քեյթի ծույլ մագագետնի» (Kate's Lazy Meadow in Mount Tremper, New York) սեփականատերն է։ Այդ երկու ագարակներում նա բիզնեսը վարում է իր կնոջ՝ Մոնիկա Քոուլմենի հետ համատեղ։ 2015 թվականի օգոստոսի 3-ին այդ երկու կանայք ամուսնացել են, և նրանց պսակադրության ծեսին ներկա են գտնվել B-52 երաժշտախմբի անդամները, երգերի հեղինակ ու երգչուհի Սիա Ֆուրլերը և վերջինիս այն ժամանակվա ամուսինը՝ Էրիկ Անդերս Լանգը։

Ալբոմներ
2015: Guitars and Microphones

Կինո և հեռուստատեսություն

 The Rugrats Movie (1998, միայն ձայնը)
 The Flintstones (1994, որպես "The BC-52's" երաժշտախմբի անդամներից մեկը)
 A Matter of Degrees (1990)
 Athens, GA: Inside/Out (1987)
 One-Trick Pony  (1980)
 Փիրսոնը մարմնավորել է ակումբի տիրոջ՝ Flight of the Conchords հեռուստասերիալի What Goes on Tour վերնագիրը կրող դրվագում
 The Adventures of Pete and Pete (1993, "What We Did on Our Summer Vacation"):
 Փիրսոնը B-52-ի կազմում նկարահանվել է CBS հեռուստաընկերության Guiding Light սերիալում (1982 թ.):
 Փիրսոնը B-52-ի կազմում կատարել է Love Shack երգի պարոդիան (Glove Slap վերնագրով) «Սիմփսոնների» E-I-E-I-(Annoyed Grunt) դրվագում։
 Phineas and Ferb (2012) (կատարել է Spend Half a Day երգը Perry the Actorpus դրվագում)։

Ծանոթագրություններ

Արտաքին հղումներ 

20-րդ դարի ամերիկացի երգչուհիներ
Ամերիկացի ռոք երգչուհիներ
Ամերիկացի կիթառահարներ
Ամերիկացի ռոք ստեղնահարներ
Ամերիկացի երգչուհիներ
Բուսակերներ
Ամերիկացի դերասանուհիներ
Բոստոնի համալսարանի շրջանավարտներ
21-րդ դարի ամերիկացի երգիչներ